als_Latn dik_Latn ron_Latn
“Çuditë” dhe paradokset e zgjedhjeve 2017 janë ekstremale. Rriten më 70 mijë vota partitë qeverisëse, ulet me 140 mijë vota opozita ndërkohë që në krahasim me 2013 ulet numri i votuesve me rreth 150 mijë votues. Përse ka ndodhur e gjithë kjo?
Pjesëmarrja ne 2017 me rreth 150 mije votues me pak se ne 2013
Nga ata që kanë votuar në 2013 (1.724.779) nuk kanë ardhur të votojnë 229.764 votues në 2017. Në listat e zgjedhësve të 2017 janë shtuar 173.035 zgjedhës që votojnë për herë të parë. Pjesëmarrja në votime ka qenë 46,80%. Nëse bëjmë supozimin që edhe votuesit që kanë marrë pjesë për herë të parë kanë marrë pjesë në zgjedhje në masën 46,80% atëherë rezulton se në listën e votuesve janë shtuar 46,8%x173.035=80980 votues. Kjo të çon në përfundimin se në 2017 kanë votuar 148784 votues më pak se në 2013.
Çfarë përfaqësojnë 150 mijë votuesit që kanë votuar më pak në 2017 krahasuar me 2013?
Me të dhënat e disponuara nuk është e mundur të jepet një përgjigje e saktë. Por me siguri mund të thuhet se në një masë të konsiderueshme shumica e tyre kanë qënë votues të PD apo aleatëve të saj në 2013. Përse? LSI duke grumbulluar 224.877 vota në 2017 është rritur me 44407 votues krahasuar me 2013 kur kishte marre 180.470 vota. Pra si efekt neto, LSI nuk preket nga mos pjesëmarrja e rreth 150 mijë votuesve në 2017. Po e njëjta gjë mund të thuhet për PDIU e cila duke grumbulluar 75591 vota është rritur me 30634 vota po të kemi parasysh se në 2013 ka grumbulluar 44957 vota. Ndërkohë që PD (së bashku me aleatët e saj që i përfshinë në listat e PD në 2017) ka marrë 454.271 vota në 2017 duke u zvogëluar me 140.698 vota krahasuar me 2013 kur po i njëjti koalicion i PD kishte grumbulluar 594.969 vota.
Zvogëlimi i votave me rreth 140 mije vota për kandidatet e PD (ose me sakte listës se PD ku përfshiheshin edhe disa kandidate te partive aleate) ka ardhur ndoshta për 4 arsye: i) shume votues te PD kane abstenuar(shifra nuk mund te përcaktohet me saktësi); ii) shumica e votuesve te partive aleate te PD kane abstenuar dhe nuk kane ardhur të votojnë për listën e kandidatëve të PD; dhe iii) një pjesë (jo e madhe e votuesve pragmatistë të PD) e atyre që kanë votuar për PD në 2013 mund te kenë votuar për një parti tjetër; dhe se fundmi iv) jo pak votues pragmatiste të aleatëve të PD kanë votuar për parti të tjera; kjo dukuri është e konsiderueshme për të djathtën. Për të majtën kjo dukuri është minore ose pothuajse inekzistente. Lista e PS e mbështetur nga PS dhe aleatet e saj ka marre rreth 4500 vota më pak se në 2013; kjo mund të ketë ardhur me më shumë gjasa nga tkurrja e aleatëve por nuk përjashtohet edhe nga zvogëlimi i PS.
Partitë e ish-koalicionit qeverisës rriten me 70 mijë vota kurse opozita zvogëlohet me 140 mijë vota?!
PS e vetme, pa aleatët e saj në qeverisjen e mëparshme, LSI dhe PDIU, ka mbetur pothuajse e pandryshuar, duke u zvogëluar me vetëm rreth 4500 votues, nga rreth 713407 vota qe ka pasur ne 2013 ose është zvogëluar me vetëm 0,6 për qind. LSI është rritur me rreth 45 mije vota, po ashtu PDIU është rritur me rreth 31 mijë vota. Pra të tri partitë kryesore të pushtetit janë rritur me rreth 68 mijë vota, ose me rreth 6,9 për qind. Nga ana tjetër opozita, pra PD dhe aleatët e saj janë tkurrur me rreth 141 mijë votues ose me 23,6 për qind. Ndërkohë që numri i votuesve në 2017 është zvogëluar me rreth 149 mijë votues ose me rreth 1,6%.
Arsyet e një rezultati të tillë mund të jenë të ndryshme. Më sipër u dhanë disa arsye për uljen e votave për kandidatët e PD e të aleatëve të saj. Më e çuditshme dhe vështirësish e shpjegueshme është rritja e votave për koalicionin qeverisës perceptimi i publikut ndaj të cilit është se ai është konsumuar gjatë këtyre viteve për shkak të rritjes së papunësisë, varfërisë, represionit policor, korrupsionit, krimit të lidhur me politikën, kultivimit të kanabisit dhe trafikimit të drogave. Kjo të shtyn të mendosh së rritja e votave për partitë e aleancës qeverisëse ka ardhur kryesisht për shkak të blerjes së votës. Një shembull kokëfortë është mbajtja në këmbë e PDIU me dy mandate në Elbasan dhe një mandat në Dibër ku nuk ka prani çamësh dhe eliminimi i kryetarit të saj Idrizi në Tiranë që është bastion i kësaj partie.
SYRI.net
© SYRI.net
As syri.net ,as Kastriot Islami ,as Profesor Fuga ,as Fatmir Mediu nuk po "kuptojne"pse kontigjentet e te djathtes, progresivisht nga nje pale zgjedhje ne tjetren "flene " gjume duke ua lene "timonin" dhe "tepsine e shtetit "qeverive, qe alternojne pushtetin,qeverisin ne funksion te interesave klienteliste ,oligarkike dhe personale.Por kjo qeverisje ku beheshin programe por nuk realizoheshin, ku deshtimet justifikoheshin,ku korrupsioni mbulohej ,kerkonte nerva, kohe,sterhollime ne aspektin demagogjik.Ndaj abstenusit ta themi troc ,kur pane qe "qeverite e kazanit"nuk e kane me ta ,thjesht i denuan kreret e partive me "vdekje".Se pari ua derguan "fermanin"me perfaqesusit e tyre. Psh.z.Tomorr Alizoti antar kryesije ne PD ish familje e persekutuar, por edhe i shkolluar, gjezdisi dere me dere, kudo ne shoke e miq te tij.A e dini cfare i thane:"z.Alizoti ne vitin 1994 kur u futem ne greve urije, na dhunuan, na rrahen ,nuk u perfaqesuam as ne parlament as ne institucione te tjera.Po ti z.Alizoti je ne liste?".Tradita vazhdon .Greva urije beri edhe PS por grevistet u bene ministra, deputet, drejtore hipotekash, doganash dhe tatimesh.z.Fatmir Mediu ra theror ne lufte.Ushtria nuk mori pjese ne "beteje".Ish kulaket, ish pronaret,ish te shpronesuaret i kujtuan se si ne te njejtin vend gjysma e vendit shkon ne tokat sipas trashgegimnise ,ne gjysmen e vendit vazhdon Katovica.Cfare te dallon ty z.Mediu nga Edvin Rama?.z.Zekthi,studjues, filozof,konservator dhe intelektual me ndjeshmeri ndaj njerezve ne nevoji ishte i 6 ne liste ne Elbasan.Vete deklaroji qe e dija qe isha sa per mbushje ne liste.I 25 ishte Dr.Piciri ne listen e PD ne Tirane.Me dhjetra intelektual ndoshta edhe me te shquar nga keta, as i ka perfillur e as i perfill kush.Kjo kategori intelektualesh more Profesor Fuga, nuk futen ne zyra me mendjen e tyre dhe te dalin me mendjen e shefit.Ndaj dy partite e medha vecanerisht ne keto zgjedhje u kujdesen qe listat mos te ishin as gjitheperfshirese dhe as cilesore.Zgjedhet u shiten."Kur i zoti e shet,tellalli se jep".A ka argumenta, prova,deshmi, fotografi, te kapur me presh ne duar,te pushuar, te trysnuar?. Ka sigurisht.Po pse z.Basha nuk i kundershton keto zgjedhje si te parregullta.Kjo do ja lehtesonte dhe justifikonte vazhdimesine ne krye te PD.Nuk e bene dot."Marreveshja pazar" e perfshinte edhe kete klauzol, njofjen e zgjedhjeve,sido te zhvillohen ato."Prifti" qe bekoji marreveshjen(oligarkija)po kujdeset qe z.Basha te qendroj stoik, se mbeshtetjen ja sigurojne ata, ashtu sic ja siguruan edhe kur e sollen "pako postale" ne krye te PD.Sigurisht as Sali Berishes nuk ja moren doren kur e sollen.Gjepurat e disa analisteve per t'ja lene ne dere gjithcka S.B i sherbene stazhionimit te L.B ne PD.
Shume thjeshte partite ne pushtet kishin thesin Basha jo pike te fala Rroku.
als_Latn als_Latn als_Latn als_Latn als_Latn als_Latn als_Latn als_Latn als_Latn taq_Latn taq_Latn als_Latn als_Latn